rlitschk/wikidir huggingface dataset:
De Kansa (Windminschen), ok Kaw, Konza oder Kasa nömmt, sünd en noordamerikaansch Indianervolk ut den Dhegiha-Twieg vun de Sioux-Spraakfamilie un hemm oorsprünglich an den Kansas River un Saline River in dat hüüdig zentraale US-Bundesstaat Kansas. De Mehrtall vun de rund 2.000 Stammesliddmaaten is hüüd in Kaw-City un deren Nahberschap in' Kay County in Oklahoma ansässig. De Kansa sünd mit den Omaha, Osage, Quapaw un Ponca verwandt. Se weern en halfsesshaft Volk, dat neben den Ackerbau ok de Jagd to'n Levensünnerholt bedreev. Söss Maand lang in't Johr hemm se in fast Dörper wahnt, um hör Felder to bestellen un aftoarnten. In de övrige Tiet trucken se mit transportablen Tipis up de Büffeljagd. Hör Dörper weern locker organiseert un wurrn vun Hööftlingen führt, de man nah Kloogheit un Tapferkeit utwählen dee. Later wurr de Hööftlingswürde arvlich. Twee oder dree Kansa-Familien hemm gemeensam in en groot kegelförmig Hütt wahnt. De Mannlüüd droogen Lendenschurze över Hirschledderbüxen. Sie weern bekannt för dat sorgfältige Utzupfen vun dat gesamte Gesichts- un Kopphoor, mit Utnahm vun en Skalplocke, de vun den Scheitel un Achterkopp daalfull. De religiöös Gloov dreiht sück um en Pantheon vull vun mysteriöös Geister oder Wakane vun unterscheedlich Rang un verscheedenordig Macht, de mit de
Natangsch is e Deel vom Nedderpreußische, wat tom Nadadietsche jehäärt. Et is üt Astpreißen. De Nome is vun e Stamm von de Pruzzen. Et wurd im Zinten, Bartenstein, Friedland, Drengfurt un Rastenborg jeschabbert. Det Natangsche heft oder hebbd e Jrenz mit det Schriftdietsche, e Mundart des Kürzungsgebiets, dem Westkäslausche, det Ostsamländische, e Mundart des Ostgebiets, dem Ostkäslausche un det Breslausche. Fir det Natangsche send em Unjascheed tom Samländsche de Diphthongerung von jedet lange e un lange o no eei un oou un det Woort dirch charakteristisch. http://zeitung.pl/mundartgruppen-in-ehemaligen-ostpreusen/ Walther Ziesemer: Die ostpreußischen Mundarten Ferdinand Hirt, Breslau, 1924, S. 137 http://www.tausendschoen-verlag.de/PDF/Memelland.pdf Walther Ziesemer: Die ostpreußischen Mundarten Ferdinand Hirt, Breslau, 1924, S. 129
De Stork oder Aadboor, ok E(e)beer, is en groten Vagel mit enen langen lieken Snavel, hoge Benen un enen korten Steert. De witte Stork hett swarte Flunken; Been un Snavel sünd root. Bi't Flegen warrt de Hals wiet vörutstreckt. De mehrsten Störk sünd in Gegenden mit sumpige Wischen un Seen antodrapen, aver ok dar sünd se in de lesden Tieden tämlich roor wurrn. Nisten deit de Stork up Hüüs un Schünen, mennigmaal ok up Bööm. Sien Nest boot he ut Ries un Sprickwarks, leggt veer oder fief witte Eier, ut de de grieswitten Jungen utslüppt. Se warrt in'n Juli flügg un treckt in'n August mit de Olen na Afrika. De westdüütschen Störk fleegt över Süüd-Frankriek un Spanien, de oostdüütschen un baltischen över den Bosporus na den Nil un bit na Süüdafrika. De witte Stork warrt na dat Klappen mit sienen Snavel ok woll Klapperstork nöömt. Fröher wurr faken dat Märken vertellt, dat de Klapperstork de lütten Kinner bringt. Vandaag glöövt aver nüms mehr an so’n Hintjentüüg. For den Ebeer gifft dat ’n grote Masse plattdüütsche Naams: Aadebar (Oostfreesland) Äbäär (Finkwarder) Aadboor Adebeer Aebär (Oostfr.) Ajewaar (Oostfr.) E(e)beer (Oorssen un Habenhusen) Haadbaa (Oostfr.) Knappendreger (Pommern) Obär (Oostfr.) Ohrbeer (Oostfr.) Ojewaar (Oostfr.)
As Single-Malt-Whisky oder kort Single Malt (eng.: „enkelt Molt“) warrt Whiskys betekent, op de twee sünnere Saken todrapen doot. Eerstmol kamt se ut een enkelte Brenneree un sünd dormit keen Versnitt ut verschedene Whiskysorten. Un denn warrt as Koorn to’n Brennen blots molten Gasten bruukt. De Beteken Single Malt warrt as Utdruck för sünnere Gööd verstahn. De Whiskys sünd normalerwies sünners hoochweertig. Dorto kummt dat Lagern: De Tiet to’n Riepen liggt bi Single-Malt-Whiskys faken bi mehr as en Johrteihnt. Ok wenn en Single-Malt-Whisky blots ut en Brenneree stammen dröff, so kann he aver liekers ut mehrere verschedene Fatten tosamenmischt warrn. Dat warrt to’n Bispeel maakt, üm en mööglichst glieken Röök un Smack to kriegen. De Angaven to’t Öller beteht sik in den Fall op dat jüngste Fatt, dat für den Whisky bruukt worrn is. Anners as bi en Blend, de sik över Johren in Röök un Smack gliek maken lett, wiest Single-Malt-Whiskys jümmer en egenen Charakter op, de vun’t Lagern un vun’t Herstellen kummt. För de Klöör warrt mitünner Suckerklöör togeven, vunwegen dat vele Whiskydrinkers den Whisky anners to hell finnen doot. In Düütschland, Däänmark un en poor annere Länner mutt dat aver op’t Etikett schreven warrn. De Gasten, de
William Bonnet (* 25. Juni 1982 in Saint-Doulchard) is en franzöösch Radrennfohrer. William Bonnet wurr 2000 mit de franzöösch Junioren-Natschonalmannschap Viezweltmeister in de Mannschapsverfolgung up de Bahn. 2004 wunn he dat U23-Rennen Paris-Mantes-en-Yvelines. 2005 is he för dat Continental Team Auber 93, wo he een Deelstreck bi Paris-Corrèze up sien Naam schrieven kunn. 2006 wurr he Profi för dat franzöösch ProTour-Team Crédit Agricole un nehm in dat glieker Johr an den Giro d’Italia deel, wo he in de Gesamtwerung den 111. Platz belegg. Bi de Tour de France in de beid folgen Johren keem he ok nich ünner de besten Hunnert, wunn aber de 2008 Rennen Grand Prix de la Somme un Grand Prix d’Isbergues, wat denn ok sien spoodriekst Johr as Profi-Rennfohrer weer. 2009 is he weer bi de Tour de France un bi de Vuelta a España mitfohren, keem aber weer nich ünner de best Hunnert. Ok in de folgen Johren wurr he bi verscheeden Rundfohrten insett. 2004 Paris-Mantes-en-Yvelines 2005 een Deelstreck Paris-Corrèze 2008 Grand Prix de la Somme Grand Prix d’Isbergues 2010 een Deelstreck Paris–Nizza 2005 Auber 93 2006 Crédit Agricole 2007 Crédit Agricole 2008 Crédit Agricole 2009 Bbox Bouygues Telecom 2010 Bbox Bouygues Telecom 2011 FDJ
Island betekent Island (Iesland), Staat in’n Noordatlantik, Island, archäoloogsche Fundsteed in’n County Cork, Irland, Island, Stadt in Kentucky, USA, Island, Gemeen in dat Département Yonne, Frankriek, Island County, County in Washington, USA, Island Records, jamaikaansch Musiklabel, Island, düütsche Band, Island, Band ut Zypern, Island, japaansch Computerspeel, Island, Romaan von Aldous Huxley ut dat Johr 1962, Island Arena, Daal in de Darwin Mountains, Antarktika. Kiek ok bi: Eiland, Islands. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
William Danforth „Bill“ Mulliken (* 27. August 1939 in Urbana, Illinois; † 17. Juli 2014 in Chicago, Illinois) weer en US-amerikaansch Swemmsportler. Bi de Olympisch Spelen 1960 in Rom wurr he unverwacht Olympiasieger über 200 m Borst. Dat weer för de USA de eerste Sieg bi Olympisch Spelen över disse Laag siet 1924. Nah sien aktiv Loopbahn as Swemmsportler wurr Mulliken Afkaat. 1984 wurr he in de Ruhmeshall vun den internatschonalen Swemmsport upnommen. William Mulliken in de International Swimming Hall of Fame (engelsch) Nahricht vun sien Dood, mit Foto (engelsch) Bill Mullikan in de Datenbank vun Sportsrefrence.com (engelsch) 1960 Olympic champ, Hall of Famer Bill Mulliken passes away
Georges Ronsse (* 4. März 1906 in Antwerpen; † 4. Juli 1969 in Berchem) weer en belgischer Radrennfohrer. Georges Ronsse hörr to de belgisch Radsportelite tüschen de beid Weltkriegen. He weer Profi van 1926 bit 1938. In dat Johr 1925 harr he all de prestigeträchtigen Klassiker Lüttich-Bastogne-Lüttich wunnen. Glieks in sien tweet Profijohr 1927 kunn he all de Klassiker Bordeaux–Paris un Paris–Roubaix up sien Naam schrieven; 1928 wunn he dat Rennen Paris–Brüssel. In dat sülvig Johr wurr Ronsse in Budapest Straten-Weltmeester vun de Profis mit den gröttsten jemals reckten Vörsprung vun 17:33 Minuten; vun 16 Startern keemen man blots acht in't Teel. Een Johr later kunn he sien Titel in Zürich spoodriek verteidigen. 1930 hett Ronsse nochmals dat Rennen Bordeaux–Paris wunnen un keem bi de Weltmeesterschapen up den 3. Platz. 1933 wurr he Dart bi de Belgien-Rundfohrt. Ronsse is ok as Steher up de Bahn antreden un wurr in disse Disziplin dreemal (1934, 1935, 1936) natschonaler Meester un tweemal Dart bi Weltmeesterschapen. Ronsse weer tüschen 1928 un 1931 ok bi dree Rennen as Cyclocrossfohrer aktiv un kunn bi dat Critérium International de Cyclo-cross 1928, 1930 un 1931 ünner de best Dree fohren. Helmer Boelsen: Die Geschichte der Rad-Weltmeisterschaft, Bielefeld 2004,
Rüdiger von Heyking (* 10. Januar 1894 in Rastenborg; † 18. Februar 1956 in Bad Godesberg) weer en düütsch Offizier, toletzt Generalleutnant in' Tweeten Weltkrieg. Rüdiger entstamm de Enn' vun dat 15. Johrhunnert in dat Baltikum heimisch wurrn Familie von Heyking. He is an' 22. März 1914 ut dat Kadettenkorps kommend as Leutnant in dat Infanterie-Regiment „Herzog von Holstein“ (Holsteinisches) Nr. 85 intreden. Mit Utbröök vun den Eersten Weltkrieg keem Heyking mit sien Regiment an de Westfront to'n Insatz, wo he tonächst as Toog-, denn as Kompanieführer warken dee. In' September 1917 absolveer he denn bit 30. Januar 1918 bi de Flegertruppe en Beobachterlehrgang. Van September 1942 bit November 1943 weer he Kommandeur vun de Luftwaffen-Feld-Division 6 (later 6. Feld-Division (L)). Af Mai 1944 weer he Kommandeur vun de 6. Fallschermjäger-Division un keem in' September vun dat sülvig Johr in Kriegsfangenschap. He verbroch en Deel vun sien Fangenschaft in Trent Park, en speziell överwaakt Lager för hoochrangig Offiziere. Later wurr he de Sowjetunion övergeven un Enn' 1955 ut de Kriegsfangenschap entlaaten. Iesern Krüüz (1914) II. un I. Klass Preußisch Beobachterafteken Preußisch Militärfloogtüüchafteken Verwundetenafteken (1918) in Swaart Spang to'n Iesern Krüüz II. un I. Klass Düütsch Krüüz in Gold an' 26.
De Wahlkreis Ünnerwerser mit de Wahlkreisnummer 59 is en Wahlkreis för de Wahl to’n Neddersassischen Landdag. Dor höört von’n Landkreis Cuxhoben de Gemenen Lox, Beverst un Hagen un de Samtgemeen Hagen un von’n Landkreis Oosterholt de Gemeen Swonewebel un de Samtgemeen Hambargen to. De Wahlkreis is to de Landdagswahl 2008 ut Delen von de Wahlkreise Wersermünn un Oosterholt nee billt worrn. To de Wahl 2017 weer dat dör de Fusion von de Samtgemeen Beers mit de Gemeen Langen to de ne’e Gemeen Geestland nödig, de Wahlkreise in’n Landkreis Cuxhoben nee intodelen un de Wahlkreis hett sien hüdigen Tosnidd kregen. Direkt wählt Afornte in’n Wahlkreis weren: Bi de Landdagswahl in Neddersassen 2008 hebbt von’n Landkreis Cuxhoben de Gemenen Lox un Schippdörp un de Samtgemeen Hagen un von’n Landkreis Oosterholt de Gemeen Swonewebel un de Samtgemeen Hambargen to’n Wahlkreis Ünnerwerser (Wahlkreisnummer 59) tohöört. Dat hett in’n Wahlkreis söven Direktkannedaten geven. As Afornten direkt wählt worrn is Astrid Vockert von de CDU. 56,9 % von de 57.552 Wahlberechtigten hebbt bi de Wahl mitmaakt. Bi de Landdagswahl in Neddersassen 2013 hebbt von’n Landkreis Cuxhoben de Gemenen Lox un Schippdörp un de Samtgemeen Hagen un von’n Landkreis Oosterholt de Gemeen Swonewebel un de Samtgemeen Hambargen
Eric De Vlaeminck (* 23. März 1945 in Eeklo; † 4. Dezember 2015) weer en belgischer Profi-Radrennfohrer, de vör allen in' Dwarsdörfeld-Rennsport bit hüüd noch nich weer reckt internatschonale Erfolge schafft hett. Anners as sien jüngere Bröer Roger De Vlaeminck, de sien groot internatschonalen Erfolge överwegend up de Straat harr, aber ok up de Bahn un in' Cross spoodriek un dormit völsiedig weer, hett sück Eric De Vlaeminck wietgahnd up den Dwarsdörfeldrennsport spezialiseert. Dor weer he vun Anfang an as Profi aktiv un bannig spoodriek. Tüschen 1966 un 1973 wunn he bi de Weltmeesterschapen söbenmal, blots ünnerbraken 1967 dör den Sieg vun nümms Minneren as Renato Longo (de sülvst fievmal Cross-Weltmeester weer). Cyclo-Cross-(Dwarsdörfeld-)Weltmeester: 1966, 1968, 1969, 1970, 1971, 1972, 1973 Belgisch Meester in' Cyclo-Cross: 1967, 1969, 1971, 1972 Eendags-Straatenrennen: Sieger Union-Pries Dortmund 1968 Tweet Fléche Wallone 1969 12. bi de Flannern-Rundfohrt 1969 Sieger Grand Prix vun den Kanton Aargau 1970 Sieger De Panne 1971 9. Paris–Roubaix 1971 Rundfohrten: Sieger Belgien-Rundfohrt 1969 Sieger Paris-Luxembourg 1970 Eric De Vlaeminck in de Datenbank vun de Tour de France (franzöösch) Eric De Vlaeminck in de Datenbank vun Radsportseiten.net
Pascal Richard (* 16. März 1964 in Vevey) is en ehmalger Swiezer Radrennfohrer. Pascal Richard weer Profi van 1986 bit 2000. In dat Johr 1990 wunn he all dat Rennen Tre Valli Varesine. He wunn 1996 bi de Olympisch Sömmerspelen in Atlanta de Goldmedaille in dat Olympischen Straatenrennen för den tietglieken Rolf Sørensen un Maximilian Sciandri. Todem wunn he 1994 de Bargwertung bi den Giro d’Italia un Tour de Suisse mit en Vörsprung vun 1:02 Minüüt up Wladimir Pulnikow as ok 1996 den Klassiker Lüttich-Bastogne-Lüttich, nahdem he 1993 all de Lombardei-Rundfohrt up sien Naam schreven harr. Pascal Richard is mehrfack Swiezer Meester in Straaten- un Bargrennen wurrn. Todem wurr he 1988 Weltmeester in’ Cyclocross. DNB-Katalog [http://www.letour.fr/HISTO/fr/TDF/coureur/10093.html Pascal Richard up de Sieden vun de Tour de France Pascal Richard in de Datenbank vun Radsportseiten.net
De Wahlkreis Geestland mit de Wahlkreisnummer 57 is en Wahlkreis för de Wahl to’n Neddersassischen Landdag. Dor höört von’n Landkreis Cuxhoben de Gemenen Schippdörp, Geestland un Wuster Noordseeküst un de Samtgemenen Loomst un Hemmoor to. De Wahlkreis is to de Wahl 2008 ut den Wahlkreis Hadeln un Delen von’n Wahlkreis Wersermünn nee billt worrn un hett toeerst Wahlkreis Hadeln/Wersermünn heten. Eerst to de Wahl 2017 weer dat dör de Fusion von de Samtgemeen Beers mit de Gemeen Langen to de ne’e Gemeen Geestland nödig, de Wahlkreise in’n Landkreis Cuxhoben nee intodelen un de Wahlkreis hett sien hüdigen Tosnidd un den Naam Geestland kregen. Direkt wählt Afornte in’n Wahlkreis weren: Bi de Landdagswahl in Neddersassen 2008 hebbt von’n Landkreis Cuxhoben de Samtgemenen Beers, Beverst, Loomst, Land Hadeln un Hemmoor to’n Wahlkreis Hadeln/Wersermünn (Wahlkreisnummer 57) tohöört. Dat hett in’n Wahlkreis söss Direktkannedaten geven. As Afornten direkt wählt worrn is David McAllister von de CDU. 59,0 % von de 58.973 Wahlberechtigten hebbt bi de Wahl mitmaakt. Bi de Landdagswahl in Neddersassen 2013 hebbt von’n Landkreis Cuxhoben de Gemeen Beverst un de Samtgemenen Beers, Loomst, Land Hadeln un Hemmoor to’n Wahlkreis Hadeln/Wersermünn (Wahlkreisnummer 57) tohöört. Dat hett in’n Wahlkreis negen Direktkannedaten geven. As Afornten
De Wahlkreis Winsen mit de Wahlkreisnummer 50 is en Wahlkreis för de Wahl to’n Neddersassischen Landdag. Dor höört von’n Landkreis Horborg de Städer Winsen, de Gemeen Stell un de Samtgemenen Elvmasch, Hanstää un Solzhusen to. De Wahlkreis harr bet 1978 de Wahlkreisnummer 58, denn bet 2003 de Wahlkreisnummer 62 un von 2008 af an de Nummer 50. Direkt wählt Afornte in’n Wahlkreis weren: Bi de Landdagswahl in Neddersassen 2003 hett dat in’n Wahlkreis Winsen (Wahlkreisnummer 62) veer Direktkannedaten geven. As Afornten direkt wählt worrn is André Wiese von de CDU. 64,9 % von de 60.976 Wahlberechtigten hebbt bi de Wahl mitmaakt. Bi de Landdagswahl in Neddersassen 2008 hett dat in’n Wahlkreis Winsen (Wahlkreisnummer 50) söven Direktkannedaten geven. As Afornten direkt wählt worrn is André Wiese von de CDU. 58,3 % von de 64.120 Wahlberechtigten hebbt bi de Wahl mitmaakt. Bi de Landdagswahl in Neddersassen 2013 hett dat in’n Wahlkreis Winsen (Wahlkreisnummer 50) acht Direktkannedaten geven. As Afornten direkt wählt worrn is André Bock von de CDU. 62,5 % von de 66.132 Wahlberechtigten hebbt bi de Wahl mitmaakt. Bi de Landdagswahl in Neddersassen 2017 hett dat in’n Wahlkreis Winsen (Wahlkreisnummer 50) söven Direktkannedaten geven. As Afornten direkt wählt worrn is André
Claus Benedict von der Decken (* 18. November 1704 in Riddershusen; † 9. Mai 1775 in Balje) weer Drost un Landraad in dat Hertogdom Bremen-Veern. Von der Decken is 1704 as Söhn von Claus un Margarethe Maria von der Decken in Riddershusen bi Balje boren. Em hebbt de Göder Riddershusen un Feldhoff tohöört. He hett an’n 16. August 1739 in Kumbarg Sophia Juliane von Bremer (1715–1749; Dochter von Benedix Georg Bremer) freet, mit de he de Söhns Claus (5. Januar 1742–10. Juli 1826) un Heinrich Alexander Wilhelm (1. Oktober 1749–13. Januar 1813) harr. Nadem Sophia Juliane 1749 doodbleven is, hett he an’n 2. Dezember 1753 Christine Charlotte von der Decken freet. Mit ehr harr he de Dochter Hedwig Elise von der Decken (* 25. Juni 1759). http://www.stammreihen.de/getperson.php?personID=I704N18D&tree=tree1&PHPSESSID=f175460a027aa7f03f901253e6acf2aa
Hans Burchard Otto von der Decken (* 24. April 1769; † 26. November 1838 in Neer-Ochenhusen) weer en Verwaltungsbeamten in dat Königriek Hannover. Von der Decken is 1769 boren. He weer op de Akademie in Bützow un hett von 1787 bet 1789 Juristeree an de Universität Göttingen studeert. Na dat Studium güng he in den hannöverschen Staatsdeenst un weer toeerst Auditer an dat Hoffgericht Stood. 1795 is he Hoffgerichtsassesser un later Justiz- un Konsistorialraad worrn. In de Franzosentied is he von 1807 bet 1811 na Ollnborg gahn. Nadem em de Franzosen dor 1811 verdreven hebbt, is he 1814 för de Ridderschop von dat Hertogdom Bremen Deputeerten in de Stännversammlung för dat Königriek Hannover worrn. 1818 is he Baas von de Provinzialregerung Auerk worrn. Nadem 1823 dat Königriek Hannover nee in Landdrostien indeelt worrn is, is von der Decken de eerste Landdrost von de ne’e Landdrostie Lümborg worrn. He is 1831 in Rohstand gahn. Den Rest von sien Leven hett he op dat Good Neer-Ochenhusen leevt, dat he 1802 köfft harr. Von der Decken hett an’n 23. Juli 1795 Cäcilia von Gruben freet, mit de he den Söhn Christian Friedrich (* 1797) harr. Eintrag im Rostocker Matrikelportal http://www.ostfriesischelandschaft.de/fileadmin/user_upload/BIBLIOTHEK/BLO/Decken.pdf Normdaten: GND: 1034710990
De Wahlkreis Seevdaal mit de Wahlkreisnummer 51 is en Wahlkreis för de Wahl to’n Neddersassischen Landdag. Dor höört von’n Landkreis Horborg de Gemenen Vosshusen, Rosengoorn un Seevdaal to. De Wahlkreis is to de Wahl 1982 nee billt worrn un harr bet to de Wahl 1998 de Wahlkreisnummer 65, denn bi de Wahl 2003 de Nummer 63 un von 2008 af an de Nummer 51. Direkt wählt Afornte in’n Wahlkreis weren: Bi de Landdagswahl in Neddersassen 2003 hett dat in’n Wahlkreis Seevdaal (Wahlkreisnummer 63) veer Direktkannedaten geven. As Afornten direkt wählt worrn is Norbert Böhlke von de CDU. 64,9 % von de 57.773 Wahlberechtigten hebbt bi de Wahl mitmaakt. Bi de Landdagswahl in Neddersassen 2008 hett dat in’n Wahlkreis Seevdaal (Wahlkreisnummer 51) söven Direktkannedaten geven. As Afornten direkt wählt worrn is Norbert Böhlke von de CDU. 58,0 % von de 58.514 Wahlberechtigten hebbt bi de Wahl mitmaakt. Bi de Landdagswahl in Neddersassen 2013 hett dat in’n Wahlkreis Seevdaal (Wahlkreisnummer 51) acht Direktkannedaten geven. As Afornten direkt wählt worrn is Norbert Böhlke von de CDU. 61,6 % von de 59.561 Wahlberechtigten hebbt bi de Wahl mitmaakt. Nadem Böhlke an’n 5. Juli 2014 doodbleven is, is för em Uwe Schünemann narückt. Bi de
Oswald Kanzler (* 18. April 1883; † 16. September 1944 in dat KZ Fuhlsbüttel) weer en düütschen Politiker von de SPD. Kanzler is 1883 boren un hett Former lehrt. Na siene Lehrtied is he op Wannerschop gahn un hett 1905 in de Maschinenfabrik Georg Niemeyer in Bosselbeek anfungen to arbeiden. In’n Eersten Weltkrieg weer he Soldaat. Na’n Krieg is he Vörsitter von’n Bedrievsraad in de Fabrik Niemeyer worrn. 1924 is Kanzler Parteisekretär von de SPD in Horborg worrn. Dat is he bleven, bet de Partei in’n Juni 1933 verbaden worrn is. He is 1926 Börgervörsteher in’t Stadtparlament von Horborg worrn un von 1927 af an in Horborg-Willemsborg. Von 1929 bet 1933 weer he Afornten in’n Provinziallanddag von de Provinz Hannover. Nadem de SPD verbaden weer, hett he as Vertreder för Versekerungen arbeidt. Na dat Attentat op Hitler an’n 20. Juli 1944 is he an’n 22. August 1944 in de Aktion Gewitter fastnahmen worrn. Kanzler harr dat mit dat Hart un hett in de Haft in’t KZ Fuhlsbüttel sien Medikamenten nich mehr kregen. Een Maand later is he an’n 16. September 1944 doodbleven. He weer verheiraadt mit Emilie Bademann. An’n 25. Juli 1908 is jemehr Dochter Gertrud boren. De beiden hebbt
De Wahlkreis Bookholt mit de Wahlkreisnummer 52 is en Wahlkreis för de Wahl to’n Neddersassischen Landdag. Dor höört von’n Landkreis Horborg de Stadt Bookholt un de Samtgemenen Hullnst, Jesborg un Töst to. De Wahlkreis hett bi de eersten beiden Wahlen 1947 un 1951 Horborg-Willemsborg heten. To de Wahl 1955 hett he den ne’en Naam Horborg-Bookholt kregen. He harr bet 1978 de Wahlkreisnummer 59, denn bet 1998 de Wahlkreisnummer 66, 2003 de Nummer 64 un von 2008 af an de Nummer 52. Von de Wahl 1982 af an harr he denn den hüdigen Naam Bookholt. Direkt wählt Afornte in’n Wahlkreis weren: Bi de Landdagswahl in Neddersassen 2003 hett dat in’n Wahlkreis Bookholt (Wahlkreisnummer 64) veer Direktkannedaten geven. As Afornten direkt wählt worrn is Heiner Schönecke von de CDU. 65,4 % von de 62.669 Wahlberechtigten hebbt bi de Wahl mitmaakt. Bi de Landdagswahl in Neddersassen 2008 hett dat in’n Wahlkreis Bookholt (Wahlkreisnummer 52) söven Direktkannedaten geven. As Afornten direkt wählt worrn is Heiner Schönecke von de CDU. 59,0 % von de 65.190 Wahlberechtigten hebbt bi de Wahl mitmaakt. Bi de Landdagswahl in Neddersassen 2013 hett dat in’n Wahlkreis Bookholt (Wahlkreisnummer 52) acht Direktkannedaten geven. As Afornten direkt wählt worrn is Heiner Schönecke
Jakob Kinau (* 28. August 1884 in Finkwarder, † 14. Dezember 1965 in Hamborg) weer en düütschen Schriever un Rutgever. He weer de jünger Broder vun Gorch Fock un de öller Broder vun Rudolf Kinau. De Kaptein un Tollindrever hett in siene free'e Tied Böker schreven. In siene Romane Die See ruft oder Freibeuter beschreev he de Seefohrers un Buurn vun sien Noordüütschland. He schreev ok de de Levensgeschicht vun sien bekannteren Broder Jan op. Dorneben weer Jakob Kienau ok de Rutgever vun Gorch Fock sien Wark. Die See ruft. Hamborg 1924 Freie Wasser. Hamborg 1926 Freibeuter. Hamborg 1938 Der Kampf um die Seeherrschaft von der Hanse bis zum Weltkrieg. München/Berlin 1938 Den Göttern aus der Hand gesprungen. Hamborg 1939 Durchbruch nach Oslo, Berlin 1940 Mit Käppen Jonas auf U-Bootjagd, Berlin 1940 Vorpostenboot "Seehund", Berlin 1940 Der Tiger der Fjorde, Berlin 1941 Undeichbar Land Hamborg 1942 Leegerwall. Hamborg 1950
De Wahlkreis Hadeln weer von 1947 bet 2003 en Wahlkreis för de Wahl to’n Neddersassischen Landdag. De Wahlkreis harr bet 1978 de Wahlkreisnummer 67, denn bet 1998 de Nummer 71, un 2003 de Nummer 69. Direkt wählt Afornte in’n Wahlkreis weren: Bi de Landdagswahl in Neddersassen 2003 hett dat in’n Wahlkreis Hadeln (Wahlkreisnummer 69) veer Direktkannedaten geven. As Afornten direkt wählt worrn is David McAllister von de CDU. 67,3 % von de 47.714 Wahlberechtigten hebbt bi de Wahl mitmaakt. Amtlich Endergebnis von de Landdagswahl an’n 2. Februar 2003 Landdagswahlkreise in Neddersassen 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | 40 | 41 | 42 | 43 | 44 | 45 | 46 | 47 | 48 | 49 | 50 | 51 | 52 | 53 | 54 | 55
De Wahlkreis Wersermünn weer von 1947 bet 2003 en Wahlkreis för de Wahl to’n Neddersassischen Landdag. De Wahlkreis harr bet 1978 de Wahlkreisnummer 69, denn bet 1998 de Nummer 73, un 2003 de Nummer 71. Direkt wählt Afornte in’n Wahlkreis weren: Bi de Landdagswahl in Neddersassen 2005 hett dat in’n Wahlkreis Wersermünn (Wahlkreisnummer 71) veer Direktkannedaten geven. As Afornten direkt wählt worrn is Astrid Vockert von de CDU. 65,3 % von de 65.567 Wahlberechtigten hebbt bi de Wahl mitmaakt. Amtlich Endergebnis von de Landdagswahl an’n 2. Februar 2003 Landdagswahlkreise in Neddersassen 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | 40 | 41 | 42 | 43 | 44 | 45 | 46 | 47 | 48 | 49 | 50 | 51 | 52 | 53 | 54 | 55